section_heading: ATR 42-600
paragraph_text: 2. listopada 2007. uprava ATR-a najavila je na konferenciji za novinare održanoj u Washingtonu pokretanje nove serije -600. U novi ATR 42-600 i ATR 72-600 bit će ugrađena najnovija tehnološka poboljšanja uz zadržavanje poznatih prednosti trenutnih zrakoplova, ponajviše njihove visoke učinkovitosti, niske potrošnje goriva i operativnih troškova. Pokretat će ih standardni PW127M motori. Serija -600 ATR aviona će biti postupno uvedena tijekom druge polovice 2010. godine.